Gabriela Firea închide Primăria Capitalei: Se va face o dezinfectare, nu mai lucrăm cu publicul până pe 22 martie.
Firea închide departamentul de relaţii cu publicul din Primăria Capitalei în perioada 11-22 martie. O angajată a primăriei a fost diagnosticată cu coronavirus. Mâine are loc o şedinţă a CGMB, însă într-o altă clădire. Sediul Primăriei va fi dezinfectat.
Gabriela Firea a anunţat că relaţiile cu publicul la Primăria Capitalei vor fi întrerupte, de miercuri până pe 22 martie, în contextul în care o angajată a instituţiei a fost diagnosticată cu coronavirus.Primarul general anunţă şi o dezinfectare"De mâine dimineaţă, nu se mai lucrează la Primăria Capitalei. Se va face o dezinfectare, nu mai lucrăm cu publicul până pe 22 martie, deocamdată. Avem şedinţă de Consiliu General, mâine(miercuri, n.red.), ca să facem o rectificare bugetară, de şapte milioane de lei, pentru că sunt necesari aceşti bani pentru spitale, pentru achiziţia unor aparate, pentru kit-uri. Şedinţa va fi ţinută în altă sală, în altă clădire", a declarat Gabriela Firea la România TV. Miercuri va avea loc o şedinţă de Consiliu General pentru a face o rectificare bugetară pentru dotarea spitalelor cu mai multe aparate necesare în tratarea cazurilor de coronavirus. O angajată a primăriei a fost diagnosticată cu noul tip de coronavirus.